### 5.      Beslutning om frigivelse af rådighedsbeløb til trafiksikkerhedsindsatsen i 2018

**Åbent**

Sagsnr.: 326-2018-5396        J.nr.: 05.13.00           Dokumentnr.:
326-2018-79503

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et samlet
rådighedsbeløb på 3,6 mio. kr. til trafiksikkerhedsprojekter i 2018. Der søges
om frigivelse af det samlede rådighedsbeløb på 3,6 mio. kr. til
trafiksikkerhedsprojekter i 2018.

**Indstillinger**

Direktøren indstiller, at der frigives en anlægsbevilling på
i alt 3,6 mio. kr. finansieret af rådighedsrammen til trafiksikkerhedsprojekter
i 2018.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I følge investeringsoversigten for 2018 og som følge af
budgetaftalen, jævnfør nedenfor under økonomiske konsekvenser, er der afsat et
samlet beløb på i alt 3,6 mio. kr. til trafiksikkerhedsprojekter i 2018.

Det foreslås, at der frigives et beløb på i alt 3,6 mio. kr.
til betaling af trafiksikkerhedsprojekter prioriteret i 2018.

Teknik- og Miljøudvalget vil på sit møde den 5. april 2018
drøfte prioritering af anlægsbeløbet til trafiksikkerhedsindsatsen i 2018, og
på baggrund af udvalgets drøftelser vil der blive udarbejdet et endeligt oplæg
til beslutning på udvalgets møde i maj 2018.

**Økonomiske konsekvenser**

Ifølge budgetaftalen for 2018 er rådighedsbeløbet til
trafiksikkerhed i 2018 reduceret med 2,0 mio. kr., som blandt andet skal
medfinansiere etableringen af en vejforbindelse mellem [adresse] og [adresse].
Det vil sige, at der i 2018 er afsat i alt 3,6 mio. kr. til trafiksikkerhedsprojekter.
Det samlede beløb på 3,6 mio. kr. foreslås frigivet. Økonomichefen bemærker, at
restrådighedsbeløbet herefter udgør 0 kr.